open-index/open-wikipedia-markdown huggingface dataset:
Rashistorie for Osloregionen

**Rashistorie for Osloregionen** er en oversikt over ulike former for ras i Osloregionen.

Nedre del av Drammensvassdraget har vært rammet av tallrike leirskred og utrasninger.

I Hallingdal og Numedal har skybrudd utløst mange jordskred.

Romerike har hatt store leirskred. Holumfallet førte den 25. og 26. november 1883 1,3 mill. m³ leirmasser ut i Leira ved Kråkfoss etter en uvanlig regnfull høst. Raset krevde fem menneskeliv og førte til en oppdemning av Leira på 12,5 m. Da demningen brast, ble alle bruer nedstrøms tatt. På slutten av 1700-tallet gikk det noen enda større leirskred med oppdemning av Rømua i 1794 og Vorma i 1795.
Natt til 30. desember 2020 gikk et leirskred på Ask i Gjerdrum. Flere bolighus ble tatt av skredet og en stor gruppe beboere ble evakuert. 

I 1953 gikk det leirskred på Mosseveien ved Bekkelaget i Oslo, som krevde fem menneskeliv.

Flomskred i Sørkedalen i 1987.

## Se også
*Liste over ras i Norge

## Litteratur
*Astor Furseth: *Skredulykker i Norge.* Tun forlag 2006. ISBN 978-82-529-3043-6 2006
Søndeledfjorden

**Søndeledfjorden** er en fjord i gamle Søndeled kommune, nå Risør kommune i Agder fylke. Den begynner ved Vardøyene nordøst for Risør, og strekker seg rundt 15 kilometer rett vestover inn i landet, til Søndeled. Egentlig er dette flere fjorder, og navnet Søndeledfjorden brukes dels om det hele, dels om den innerste del av fjorden.

Den ytre del av fjorden kalles også Østerfjorden. Ved Risør deler øya Barmen fjorden i to: Nordfjorden og Sørfjorden. Ved Sørfjorden ligger stedet Moen, med Moen trebåtbyggeri. 

Rødsfjorden i vest forbinder Nordfjorden og Sørfjorden. 

Nord for Nordfjorden ligger blant annet grenda Sevik. Ved øya Frøyna smalner fjorden inn, men fortsetter først mot vest før den snur mot nord, inn mot stedet  Søndeled. 

Tvers over Søndeledfjordens ytre del, Østerfjorden, går en av landets minste og eldste bilferger i rute. Øysangferga M/F Øisang er et levende kulturminne; den er bygget på Moen ved Risør i 1950, og er landets eldste bilferge bygd av tre. Fergen har i mer enn 60 år bundet grendene på nordsiden av fjorden sammen med byen Risør. Fergen er også et ledd i sykkelruten 1 (Nordsjøruten), som er et nasjonalt sykkelrutenett for feriesykling.

## Referanser
Ernst

**Ernst** er et mannsnavn med opprinnelse i gammelhøytyske *ernust*, «seriøsitet, bestemthet».

## Utbredelse
I Tyskland var *Ernst* et populært navn på guttebarn født på begynnelsen av 1900-tallet.
 

I England var *Ernest* et vanlig navn fra midten av 1800-tallet til 1930-årene.

*Ernest* var et populært navn i USA fra 1880-årene til 1920-årene.

Navnet *Ernst* var vanlig i Norge i fra 1890- til 1930-årene og hadde en popularitetstopp med 0,3 % i 1934.

|}

## Navnedag
*Ernst* har navnedag i flere land, oftest 2. mars. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Ernst Rolf (1891–1932), svensk revyskuespiller og sanger
* Ernst Orvil (1898–1985), norsk lyriker
* Ernst Mayr (1904–2005), tysk-amerikansk biolog
* Ernst von Glasersfeld (f. 1917), tysk filosof
* Ernst Magne Johansen (f. 1926), norsk grafiker
* Ernst Fuchs (f. 1930), østerriksk maler
* Ernst Zündel (f. 1939), tysk Holocaust-benekter
* Ernst Baasland (f. 1945), norsk biskop
* Ernst Håkon Jahr (f. 1948), norsk språkforsker
* Ernst Omenaas (f. 1950), norsk medisinprofessor
* Ernst Moe (f. 1951), norsk førstebyfogd og forfatter
* Ernst-Wiggo Sandbakk (f. 1957), norsk jazzmusiker

## Annen bruk av navnet
* Ernst & Young, internasjonalt revisjonsselskap

## Referanser


## Eksterne lenker
*
Erik Julsrud

**Erik Julsrud** (1902–1982) var en norsk sivilingeniør og radiomann, kjent fra etableringen av de første radiosendinger i Norge.

Han studerte til sivilingeniør ved elektroteknisk institutt, NTH. Som medlem i *Akademisk Radioklub* etablerte han og medstudenter landets første eksperimentelle kringkasting i Trondheim (januar 1926). Den var ferdig til *Radioutstillingen* og med studio i fysisk institutt ble det  produsert radio-sending i flere  uker. Han ble tilsatt i NRK der han laget den første grammofonskive av et radioprogram (7. september 1934).  Senere ble han sjefingeniør (1939) og samarbeidet under den andre verdenskrig med Tandberg om utviklingen av moderne radioer. 

Julsrud etterlot seg en gedigen fotosamling fra tiden i NRK.  
## Utgivelser
**Lavfrekventforsterkning* (1928).  Med Johan Peter Holtsmark.
**Lavfrekvensteknikk : forelesninger holdt ved Norsk rikskringkastings teknikerskole våren 1944* (1944)
**Den tekniske utvikling av kringkasting i Norge.  Kommentarer til en fotosamling* (1980)

## Referanser
Luigi Di Biagio

**Luigi Di Biagio** (født 3. juni 1971 i Roma) er en tidligere italiensk fotballspiller som sist spilte for Ascoli Calcio 1898 (sesongen 2006-07).

## Spillerkarriere
Før han kom til Ascoli, spilte Di Biagio for SS Lazio (1988&ndash;89), AC Monza Brianza 1912 (1989&ndash;92), Foggia Calcio (1992&ndash;95), AS Roma (1995&ndash;99), Internazionale (1999&ndash;2003) og Brescia Calcio (2003&ndash;2006). Han spilte 31 landskamper for  og scoret to mål. Han spilte for landet under VM 1998 og VM 2002, samt i EM 2000, der han scoret i straffesparkkonkurransen i semifinalen mot , og dermed bidro til at Italia nådde finalen. Dette var det første straffesparket Di Biagio tok etter den ulykksalige bommen i kvartfinalen under VM 1998.  ledet straffesparkkonkurransen med 4-3 da Di Biagio satte det femte og siste av Italias straffespark hardt i tverrliggeren. 

Di Biagio signerte for Ascoli i november 2006, men det italienske fotballforbundet godtok ikke overgangen, siden spilleren ikke var frigitt av Brescia før fristens utløp 30. juni. Overgangen ble derfor utsatt til januar 2007, og i mellomtiden trente Di Baggio med Ascoli, og spilte fra november til desember for Promozione-klubben Polisportivo La Storta fra Roma, en klubb som ble trent av den tidligere Dundee- og Lazio-spilleren Alessandro Romano. Di Biagio spilte sin første kamp for Ascoli 14. januar 2007, mot Cagliari Calcio. 
 

## Referanser


## Eksterne lenker
*
Tommy Reilly

**Tommy Reilly** (født 21. august 1919 i Guelph i Ontario, død 25. september 2000) var en canadisk munnspiller. Han spilte chromonika, det vil si kromatisk munnspill, og han utviklet den moderne klassiske munnspillteknikken opp til et nivå som ga ham anerkjennelse i seriøse musikkretser. Flere komponister har komponert stykker spesielt til ham, og han hadde et repertoar som spente fra populærmusikk via folkemusikk og seriøs underholdningsmusikk til klassiske stykker. Reilly har gjort en rekke innspillinger av musikk, både plater i eget navn og sammen med andre, og han har spilt inn musikk til radio- og fjernsynsprogram og filmer (blant annet på originalalbumet med filmmusikken til "Midnight Cowboy" (musikk: John Barry, som i 1970 ble tildelt Grammy Award for Best Instrumental Composition for dette temaet) hovedtema fra Midnight Cowboy). (Toots Thielemans spilte musikken på filmen.)

Reilly gjennomførte en rekke turneer i Europa og på andre kontinenter, og han har spilt med berømte orkestre og dirigenter over hele verden.

Reilly skrev selv en del musikk, øvingsstykker og et etydehefte, ofte under psevdonymet Max Martin. Mange av stykkene ble til i samarbeid med hans pianist gjennom mange år, den irskfødte komponisten og programskaperen (BBC) James Moody, psevdonym Dwight Barker. 

Reilly etablerte etter hvert en munnspillskole i sitt hjem i Farnham, der han gav timer både til kjente og mindre kjente munnspillere (best kjent er kanskje Sigmund Groven). Han holdt masterclasses både her og rundt om i verden. Norsk Munnspillforums årlige sommerkurs hadde Tommy Reilly som fast instruktør, sammen med Sigmund Groven, i mange år, og hans idéer har dermed blitt toneangivende for munnspillteknikken som brukes her.

Blant hans i Norge mest kjente og folkekjære innspillinger er «Reodors ballade» fra filmen *[[Flåklypa Grand Prix]]* (komponist: Bent Fabricius-Bjerre).

I 1992 ble Reilly utnevnt til medlem (MBE) av Order of the British Empire av dronning Elizabeth for «his services to music». Han er den første – og så langt den eneste – munnspilleren som har oppnådd dette.

Reilly var en god  samarbeidspartner for Georg Pollestad, som er en av verdens fremste munnspillmakere og utvikler av Concert Harmonica Polle. I et brev fra 1993 fra Reilly til Pollestad skrev han at munnspillet Polle var munnspillenes Rolls-Royce. Han holdt seg siden da til Polle Concert Harmonica.

## Referanser


## Eksterne lenker
* 
* 
*
Dino Baggio

**Dino Baggio** (født 24. juli 1971 i Camposampiero) er en italiensk tidligere fotballspiller. Han har spilt 60 landskamper for . Han er kjent som en taklingssterk defensiv midtbanespiller.

## Klubbkarriere
I løpet av karrieren har Baggio spilt for Torino (1989–91), Internazionale (1991–92), Juventus (1992–94), Parma AC (1994–2000), SS Lazio (2000-03 og 2004-05), Blackburn Rovers (2003–04), Ancona (2004). Etter at han gikk til Triestina i Serie B sommeren 2005, brøt han kontrakten på grunn av personlige uoverensstemmelser med treneren Pietro Vierchowod.

Baggio var med på å vinne UEFA-cupen tre ganger, to ganger med Parma og en gang med Juventus.

## Referanser


## Eksterne lenker
* 
* FIGC statistikk A-landslag
* FIGC statistikk U21-landslag
* FIGC statistikk OL-landslag
Zadok the Priest

**Zadok the Priest** (HWV 258) er en kroningshymne komponert av Georg Friedrich Händel (1685–1759) med tekst fra King James Bible. Hymnen blir brukt under kroningen av den britiske monarken. Zadok the Priest ble først brukt under kroningen av Georg II av Storbritannia i 1727 og har blitt brukt på hver eneste kroning av den britiske monarken siden den gang. Tradisjonen er at den framføres under monarkens salvelse. 

## Tekst
Tekstene til alle fire kroningshymnene ble valgt av Händel selv, selv om de fleste hadde blitt brukt i tidligere britiske kroninger. Det er mulig at Händel gjorde valgene ut ifra hvilke tekster som var mest tilgjengelige, da de hadde blitt brukt ved tidligere kroninger, blant annet Jakob II av Englands i 1685. Selv om teksten opprinnelig er bibelsk er den ikke ordrett fra den engelske bibeloversettelsen, mulig er denskrevet av komponisten selv. Teksten tar for seg kroningen av kong Salomo.

Fra 1. kongebok kapittel 1, vers 38 til 40
::Zadok, the Priest and Nathan, the Prophet anointed Solomon King.
::And all the people rejoic'd, and said:
::'God save The King, long live The King, may The King live for ever!
::Amen, Hallelujah!'

Norsk oversettelse:
::Presten Sadok og profeten Natan salvet kong Salomo.
::Og alle frydet seg og sa:
::«Gud signe kongen, lenge leve kongen, må kongen leve evig!
::Amen, Hallelujah!»

## Oppbygning
Stykket er skrevet for SS-AA-T-BB-kor og orkester (to oboer, to fagotter, tre trompeter, timpani, strykere, basso continuo). Musikken bygger opp spenningen i den orkestrale introen ved å legge åttedels- og sekstendelsnoter sammen og så – når koret kommer inn – kommer dramaet når koret synger lengre noter som firedelsnoter og halvnoter. 

Den midtre delen, med teksten "And all the people rejoic'd, and said" er i 3/4-takt: koret synger da akkorder og strykerne har punkterte rytmer. 

Den siste delen «God save the King osv.» er en tilbakekomst til 4/4-takt. God save the King-seksjonen høres med akkorder og amen i alle de seks stemmene med sekstendelsnoter. Mens amen blir sunget akkompagnerer de andre stemmene med firedelsnoter. Koret slutter av med å synge «Alleluia» i largo med kandens i ekte barokkstil.

## Annet bruk
*UEFA Champions League-hymnen som introduserer kamper og TV-sendinger relatert til Champions League er basert på denne hymnen. Den blir (noen ganger daglig) spilt på populær-klassiske radiostasjoner i Storbritannia som f. eks. Classic FM.
*Mary av Danmark brukte dette stykket da hun vandret opp til brudgommen kronprins Fredrik av Danmark i Københavnkatedralen den 14. mai 2004.
*Musikken brukes ironisk i filmen *[[The Madness of King George]]* i scenen der han blir holdt tilbake og satt i asyl, og går over i slutteksten. (sporet kalles «He Will Be Restrained» på soundtrack-CD-en)
*Stykket var åpningstema i fjernsynsserien *Royal Heritage* (1977).
*Første strofe brukes i den norske filmen Lange flate ballær.

## Eksterne lenker
* Gratis noter av  i Choral Public Domain Library (ChoralWiki).
* Youtube.com Zadok the Priest framført av BBC symfoniorkester og symfonikor på «Queen's Conserts»
Norsk Munnspillforum

**Norsk Munnspillforum** (NMf) er en landsomfattende og en frivillig organisasjon for utøvere på kromatisk munnspill i Norge. Forumet ble formelt stiftet 31. juli 1987. NMf arrangerer årlig munnspillseminar på ulike steder i landet. 

I 2015 teller NMf ca. 110 medlemmer, herav noen utenlandske utøvere.  

Norsk Munnspillforum er medlem av Norsk Musikkråd og Musikkens studieforbund.  

Norsk Munnspillforum (NMf) er en organisasjon for utøvere på kromatisk munnspill med repertoar innen klassisk musikk, folkemusikk/viser og moderne stilarter. NMf skal være et koordinerende organ for munnspillinteresserte fra hele landet og arbeide spesielt for å formidle og spre informasjon mellom medlemmene, formidle egnet notemateriell til medlemmene, og stimulere lokale munnspillmiljø, også innen andre sjangere enn de som allerede er nevnt.  

Frem til fylte 25 år kan man delta på munnspillseminar første gang uten å betale seminaravgift, men bør være medlem. Deltakelse på seminar ut over dette skjer til halv pris frem til fylte 25 år. 

Deltakere under 25 år kan også søke om å få tildelt reisetilskudd. Søknaden sendes styret.
  
## Æresmedlemmer
Æresmedlemmer i Norsk Munnspillforum:  
* Tommy Reilly  
* Sigmund Groven  
* Berit Pollestad  
* Georg Pollestad  
* Tore Reppe  
* Vegard Austli Kjøsnes    

## Eksterne lenker
* 
*
The Box Set

:*For [[Kiss]] sin samleboks, se: [[The Box Set (Kiss)]]*
***The Box Set*** også kjent som ***Boxed set*** (utgitt 1998) er det første samlealbum fra det norske black metal bandet Satyricon. Albumet finnes bare i 1000 kopier, nummerert for hånd. Albumet består av tre vinylplater med bilde på oversiden av platene, og med tilhørende omslag.

## Album
**[[Dark Medieval Times]]* (43:31)  
**[[The Shadowthrone]]* (49:01)  
**[[Nemesis Divina]]* (42:48)

## Artister
*Frost &ndash; trommer
*Samoth &ndash; bass
*Kveldulv &ndash; gitar
*Nebelhexë &ndash; vokal i deler av låten «The Dawn Of A New Age»
*Satyr &ndash; vokal, gitar og bass
*Sverd &ndash; synthesizer og piano
*Torden &ndash; keyboard

## Kilder
*Encyclopaedia Metallum

## Eksterne lenker
*
Gjøkunge

**Gjøkunge** er betegnelse på en «person som trenger seg fram på bekostning av dem som har hjulpet vedkommende fram». 

Uttrykket har sin bakgrunn i observasjonen av at gjøken legger egg i andre fuglers reir, disse må så mate ungen som klekkes, og den er ofte større enn de som kommer fra fuglens egne egg og vil derfor fortrenge dem. 

## Eksempler på bruk
Noen eksempler på bruk av uttrykket kan være: «Nasjonale prøver - en gjøkunge i norsk skole», «Forskning - USAs gjøkunge?», «Fra gjøkunge til livskraftig selskap», og mange flere. 

## I litteraturen
Også i skjønnlitteraturen finner man uttrykket brukt, blant annet i boktitler:
*Laurits Fjørtoft: *Gjøkungen* skuespill, 1917
*Fredrik Wisløff: *Gjøkungen*  roman, 1969
*Mary Higgins Clark: *Gjøkungen* roman 1981 ISBN 82-7001-826-0
*Marianne Viermyr: *Gjøkungen* roman 1991 ISBN 82-05-20268-0
*Ellinor Rafaelsen: *Gjøkungen* roman 2005 ISBN 82-02-24835-3
*Frid Ingulstad: *Gjøkungen* roman 2007 (Bok 17 i serien *Sønnavind*) ISBN 978-82-04-13476-9

## Referanser
Jan Horne

**Jan Brynjulf Horne** (1940–2004) var en prisbelønt norsk filmskaper, journalist og musiker, i hovedsak kjent formidler av kulturdokumentarer, spesielt innen jazz.  

Han jobbet for NRK der han fikk sin kursing under Arnljot Berg. Etterhvert ble han programsekretær i musikkavdelingen. Horne var tidvis trommeslager i Svein Finneruds jazzorkestre.  

## Verker
* *Toget* (1966).  Kortfilm for barn.
* *En dag i november* (1967).  Fra Youngstorget.  Med Ernst Holme.
* *[[Axel Jensen|Dr. Fantastisk]]* (1971).  
* *Norsk kunstner:  [[Kjartan Slettemark|Kjartan S.]]* (1974).  
* *Kongsbergjazz 1975.* Med Morten Thomte  
* *[[Gunnar Sønstevold]] og [[Maj Sønstevold]]* (1977). Med Inge Lotsberg og Morten Thomte
* *Når du spiller - spiller du på livet løs.* Om Neumann/Reim kvartett (1977)
* *Slåtter&Reels* (1978) Seks episoder. Med Morten Thomte 
* *Vi lever etter arbeidstid også* (1980) Med Morten Thomte 
* *Om musikkundervisningen i den norske skolen* (1979). Seks episoder. Med Morten Thomte 
* *Lennie Tristano* (1980). 
* *Kongsbergjazz* *1980*. Med Morten Thomte 
* *[[Oddvar Paulsen|Bryggerigangen Bluesband]]*  NRK (1980)
* *Jazz, røtter og kilde* (1982). Om Lester Bowie
* *Musikalsk dobbeltportrett.* Om Johansen/Kapstad kvartett. *(1982)*
* *Logiske linjer. Møte med Warne Marsh.* (1984)
* *[[Oddvar Paulsen]]* (1984)
* *Jazz guitar* (1980).  Om Thorgeir Stubø og Doug Raney.
* *Du – oss* (1983). Om Janteloven, med Torgrim Sollid (ide), Palle Nielsen (kunst) og Anne-Marie Giørtz (sang og opplesning)
* *[[Charlie Parker]]* (1985)
* *På jakt efter norsk folkemusikk i Midtvesten* (1986).  Ni episoder.
* *[[Randi Hultin|Randi]]'s jazz* (1986).  Episodene "Jam i Gartnerveien", "Saksofonistene kommer", "Pianistene kommer" og "På festival i media". Tre av disse vist ved den 5. Jazzfilmfestivalen i Wrocław 1987
* *De som dro vest* (1988). Ti-timers serie for NRK om Utvandring til Amerika 1865-1910
* *[[Kautokeino-opprøret]]* (1990).
* *Ung norsk jazz* (1991).  Åtte episoder, med Erling Wicklund.
* *[[Arne Næss]]* (1992).  Tre episoder.
* *Carl Lumholz* (1993)
* *[[Altasaken]] – et spill i makt og avmakt* (1997).  Med Alf Johansen
* *[[Murmansk]]-konvoiene* (2001).
* *[[Jens Bjørneboe]]* (2003).  
## Utmerkelser
* Molderosen 1985
* *Grand Prix* ved den 5. Jazzfilmfestival i Wrocław 1987 for filmen om Lennie Tristano (1980). Fikk også førstepris i klassen *jazzreportasje* for en film om  ECM (plateselskap).
## Referanser


## Eksterne lenker
*
Tiananmenrapporten

**Tiananmenrapporten** er en rapport som skal ha blitt utarbeidet av regjeringen i folkerepublikken Kina etter massakren på Den himmelske freds plass. Rapporten gir et detaljert bilde av maktkampen innenfor kommunistpartiet i forbindelse med protestene.

Rapporten ble smuglet ut av Kina av et anonymt medlem av regjeringen og publisert i USA. Eksperter på Kina strides om rapporten er autentisk eller om den er forfalsket.

## Eksterne lenker

* Artikkel i tidsskriftet ''Foreign Affairs'' om Tiananmenrapporten (engelsk)
* Omtale av Tiananmenrapporten i ''The National Security Archive'' (engelsk)
Mariann

**Mariann** er et kvinnenavn dannet som en variant av *[[Marianne]]* som har flere mulige opprinnelser. Det kan være dannet av *[[Maria]]*, *[[Marina (kvinnenavn)|Marina]]* eller som en sammentrekning av *[[Maria]]* og *[[Anne]]*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Mariann Fischer Boel (f. 1943), dansk politiker
* Mariann S. Sæbjørnsen (f. 1962), norsk bildekunstner
* Mia Gundersen (f. 1961), norsk artist 
* Mariann Fjeld Olsen (. 1979), norsk operasopran
* Mariann Thomassen (f. 1979), norsk musiker

## Referanser


## Eksterne lenker
*
Essoskogen

**Essoskogen** er en skog med turstier på Slagentangen i Tønsberg kommune i Vestfold. Området er et kulturlandskap ved kysten av Oslofjorden og har en rik vegetasjon som vokser på skjellsand. Det finnes blant annet et stort utvalg av edelløvtrær og bartrær, og om våren er store deler av skogbunnen dekket av hvitveis og blåveis. Skogen har også kystplanter som kubjelle (humleblom). Skogen eies av det amerikanske oljeselskapet ExxonMobil og fikk navnet da området ble beholdt som verneskog sør for Essoraffineriet som ble bygd på Slagentangen i 1960.

Essoskogen er fredet av Vestfold fylkeskommune og ligger i nær tilknytning til Karlsvika friområde like sør for skogsområdet. Det var tidligere feriekoloni i Essoskogen.

## Se også
* Slagentangen

## Referanser


## Eksterne lenker
* Søkeordet «Essoskogen» i lokalavisa Tønsbergs Blads nettarkiv
* Biofokus-rapport om Essoskogen
* Miljolare.no om Essoskogen
Europeisk nettverk av geoparker

**Europeisk nettverk av geoparker** (engelsk: *European Geoparks Network*, EGN) er en grenseoverskridende partnerskap av geoparker over Europa som ble etablert i 2004. Hensikten var gi felles støtte til å etablere og utrede mulige geoparker over det europeiske kontinentet. En avtale i 2004 sørget for at alle geoparker godkjent av det europeiske nettverket også ble medlemmer av UNESCOs Globale nettverk av geoparker (GGN).

Begynnelsen på Europeisk nettverk av geoparker kom i 2000 med kun fire geoparker, den formelle etableringen var i 2004 og per begynnelsen av 2017 er det 69 geoparker i 23 land over hele Europa. Medlemmene av nettverket har møter minst to ganger årlig for å diskutere emner av felles interesse, for å velge og akseptere nye geoparker og validere eksisterende. Fokuset til nettverket er å oppnå bærekraftig økonomisk vekst i de aktuelle områdene ved å gjøre det meste ut av deres kulturelle, geologiske og bredere naturarv, ikke minst via utvikling av geoturisme.

## Norske geoparker
Gea Norvegica Geopark var den første geoparken i Norden. Den består av kommunene Larvik og Lardal i Vestfold, samt seks kommuner i Telemark: Bamble, Kragerø, Nome, Porsgrunn, Siljan og Skien. Gea Norvegica Geopark ble åpnet i 2008 av nærings- og handelsminister Dag Terje Andersen.

Magma Geopark er den andre geoparken i Norden. Den består av kommunene Bjerkreim, Eigersund, Lund og Sokndal i Rogaland, samt Flekkefjord i Vest-Agder.

## Referanser


## Eksterne lenker
* Europeisk Geopark blant annet Geanor.no og Magmageopark.com
* Nettverket av europeiske geoparker Europeangeoparks.org
Dennis Rommedahl

**Dennis Rommedahl** (født 1978) er en dansk fotballspiller som for øyeblikket spiller for den danske klubben Brøndby IF. Han har representert s landslag i over 90 kamper, og har scoret 17 mål. Han spilte for Danmark under VM 2002 og EM 2004. Han ble kåret til Årets fotballspiller i Danmark i 2007.

## Klubbkarriere
Rommedahl spilte ungdomsfotball for flere klubber, bl.a. B 93 og Lyngby FC. Han debuterte i seniorsammenheng i 1995 for Lyngby, som spilte i den danske superligaen.

### PSV
I 1997 gikk han til den nederlandske klubben PSV Eindhoven, der han debuterte 22. mars mot SC Heerenveen. Etter at han hadde spilt en kamp til, lånte PSV ham ut til RKC Waalwijk for sesongen 1997&ndash;98. Han kom tilbake til PSV i 1998 og fikk fast plass på laget etter godt spill. Totalt vant han fire Eredivisie-mesterskap med PSV, i tillegg til Johan Cruijff-schaal fire ganger.

### Charlton
Rommedahl gikk fra nederlandsk til engelsk fotball sommeren 2004, da han signerte en fireårskontrakt med Charlton Athletic. Den første sesongen tilbrakte han mye tid på innbytterbenken, men sesongen etter løsnet det, og han hadde en viktig rolle i Charltons ferd oppover på Premier League-tabellen.

### Ajax
Den 20. juli 2007 ble Rommedal solgt til Ajax for £680&nbsp;000. Her var han med på vinne sin femte Johan Cruijff-schaal da klubben slo PSV Eindhoven 1-0.

## Landslagskarriere
Da Morten Olsen, tidligere sjef i Ajax, overtok treneransvaret for det danske landslaget, ble Rommedahl straks innkalt, og han fikk sin debut i august 2000. Rommedahl spilte hver eneste av Danmarks neste 38 landskamper, i de 32 første var han i startoppstillingen. De 38 kampene inkluderte Danmarks fire kamper i VM 2002, der han scoret et mål mot tittelforsvarerne .

## Referanser


## Eksterne lenker
* 
*
Teddy Scholten

**Teddy Scholten-van Zwieteren** (1926–2010) var en nederlandsk sangerinne. Hun vant Eurovision Song Contest for Nederland i 1959 med sangen *[[Een Beetje]]* (*Litt*). Musikken ble komponert av Dick Schallies og teksten var av Willy van Hemert.

## Liv og virke
Teddy Scholtens karriere som sangerinne går tilbake til 1940-årene, da hun var den ene halvduoen som en del av duen Scholten & Van 't Zelfde, som opplevde suksess i hjemlandet. I 1945 forlovet hun seg med Henk Scholten, som hun giftet seg med året etter.

I 1950 ble hun invitert av Coca-Cola company til å opptre i et show i USAs. Hun var en av de første nederlandske popartister som opptrådte i landet.

I 1959 tok hun del i den nederlandske nasjonale finalen i forkant av Eurovision Song Contest. I var det totalt åtte bidrag, og hver artist fremførte to sanger: en med et stort orkester og en med lite orkester. Scholten sang sangene «De regen» og «Een beetje», hvor førstnevnte endte på andreplass og sistnevnte vant. Sangeren John de Mol sang den andre versjonen av «Een beetje».

Under Eurovision Song Contest 1959 i Cannes ble hun nok en gang vinner. Med 21 poeng kom hun på førsteplass foran bidragene til Storbritannia og Frankrike. Vinnersangen, som ble spilt inn i to versjoner på nederlandsk, oppnådde en fjerdeplass på de nederlandske salgslistene. Teddy Scholten ga også ut sangen på tysk («Sei ehrlich»), fransk («Un p'tit peu»), svensk («Om våren») og italiensk («Un poco»). Sistnevnte versjon nådde en 13.-plass på de italienske listene.

## Diskografi (album, delvis med Henk Scholten)
* *'k Heb m'n wagen volgeladen*
* *En we zingen...en we springen...en we zijn zo blij (Alle bekende sinterklaasliedjes)* 
* *Peter en de wolf & Kindersymfonie* 
* *Alles op één plaat* (1959)
* *Klein Klein Kleutertje* (1959)
* *Klein Klein Kleutertje 2* (1960)

## Referanser


## Eksterne lenker
* 
* 
* Teksten til «Een beetje»
Justin Rose

**Justin Peter Rose** (født 1980) er en engelsk profesjonell golfspiller.

Han ble født i Johannesburg i Sør-Afrika, og flyttet til England som femåring. Han gjorde seg bemerket i turneringen The Open Championship i 1998, der han som 17 år gammel amatør endte på delt fjerdeplass. Uken etter ble han profesjonell.

Justin Rose har vunnet sju turneringer på PGA-touren og åtte på Europatouren.  Han vant major-turneringen US Open i 2013. To av oppføringene på Europatouren er som følge av at WGC-Cadillac Championship og US Open arrangeres av PGA-touren og Europatouren i fellesskap, og regnes som en seier på begge tourene.

I 2016 vant han olympisk OL-gull da golf var tilbake på OL-programmet for første gang siden 1904.

Nyttårsaften 2016 mottok Rose den britiske hedersbevisningen Order of the British Empire.

## Seire som profesjonell
### PGA-touren
* 2015 Zurich Classic of New Orleans
* 2014 Quicken Loans National
* 2013 US Open
* 2012 WGC-Cadillac Championship
* 2011 BMW Championship
* 2010 The Memorial Tournament, AT&T National

### Europatouren
* 2015 UBS Hong Kong Open
* 2014 Aberdeen Asset Management Scottish Open
* 2013 US Open
* 2012 WGC-Cadillac Championship
* 2007 Australian Masters (i 2006, men turneringen inngikk i 2007-sesongen), Volvo Masters
* 2002 Dunhill Championship, Victor Chandler British Masters
## Olympiske leker
* 2016 Gull

## Lagturneringer
* Ryder Cup: 2008, 2012, 2014, 2016, 2018
* Seve Trophy: 2003, 2007
* World Cup (for England): 2002, 2003, 2007, 2011

## Referanser


## Eksterne lenker
* 
* 
*
Roadkill Extravaganza

***Roadkill Extravaganza*** (utgitt 2001) er den andre musikkvideoen og første filmen til det norske Black metal bandet Satyricon.

Den er både utgitt på DVD og VHS. Videoen ble tatt opp under Satyricons turnerer i 2000, gjennom klipp fra deres konsertopptredener, backstage, m.m. Filmen ble ikke ordentlig klippet sammen og gjennomført med sammenheng, dette var fordi filmen var spesielt ment for fansen. Filmen er 2 timer og 10 minutter lang og tar for seg bandets liv fra januar til juli 2000. Forsidepiken er Elizabeth Engebretsen.

## Band i filmen
*Crazy Italians
*Cronos
*Dan Eggen
*Darkthrone 
*Don´t mention the war
*Drunkenness
*Emperor 
*European gardens 
*Faust
*Goth advertisements
*Immortal 
*Pantera 
*Ring-girls
*Satyricon
*Shane Embury
*Sportscars
*Sunny Schweinburger
*Testdrive section

## Sporliste
#«Varierte konsertopptredener til Satyricon»

## Kilder
*Encyclopaedia Metallum
*Satyricons diskografi
Jonas Qvale

**Jonas Qvale** (født 1972) er en norsk politiker, billedkunstner og musiker. Han er leder av den eksperimentelle musikk- og performancegruppen Hornorkesteret som spiller på instrumenter av gevir fra hjortedyr. Qvale har sin utdannelse fra Kunstakademiet i Trondheim, NTNU hvor han ble uteksaminert i 2000.

## Referanser
André Claveau

**André Claveau** (1911–2003) var en populær fransk chanson-sanger fra 1940- til 1960-årene. Han deltok også som skuespiller i flere filmer. Han er mest kjent for å ha vunnet Eurovision Song Contest 1958 for Frankrike med sangen «Dors, mon amour» («Sov min kjære»).

## Liv og virke
### Bakgrunn
Claveau var sønn av en møbeltapetserer, og allerede som barn bestemte han seg for å bli møbelsnekker. Etter å ha vært lærling i snekkerfaget og møbelsnekkerfaget, fikk han plass ved den velrenommerte, kombinerte yrkesfagskolen og kunsthåndverksskolen École Boulle i Paris. Han jobbet senere som grafisk designer og smykkedesigner, og var også scenograf for flere teaterproduksjoner, blant annet Jean Anouilhs skuespill «L'Hérmine». Han lagde også plakatene til flere forestillinger og konserter, blant annet for sangerne Damia og Jean Lumière.

### Musikkarriere
I 1936 gikk han av med seieren i en chanson-konkurranse for amatører som ble arrangert av radiostasjonen Le Poste parisien, og som ble kalt «Premières Chances». Dette førte til at han ble han kjent med chansonforfatteren og komponisten Alexandre Siniavine. De neste seks årene opptrådte Claveau på forskjellige scener i Paris, som Mogador (1939), Pacra (1940) og Européen (1941) – han hadde ikke solokonserter i denne perioden, men stod på programmet sammen med en rekke andre artister som opptrådte i et format som også på fransk er kjent under det engelske begrepet «music hall».

Han fikk et gjennombrudd under andre verdenskrig, nærmere bestemt i 1942, da 27 år gamle Claveau ble oppdaget av agenten Marc Duthyl. Etter Paris' frigjøring fra den tyske okkupasjon sommeren 1944 gikk det to år da Claveau ble nektet å opptre i radio under henvisning til hans virksomhet under krigen, men etter hvert fikk han igjen slippe til på eteren. Han medvirket også i flere filmer i perioden 1947–1955. 

Før han vant Eurovision Song Contest hadde han hatt en viss suksess i Europa med sangene «La Petite Diligence» og «La Ronde De L'Amour», som kom høyt på salgslistene flere steder. Vinnersangen hans fra Eurovision Song Contest 1958 var komponert av Pierre Delanoë og med tekst skrevet av Hubert Giraud.

Mot slutten av 1960-årene begynte karrieren hans å bli på hell. Han sluttet han å opptre, og trakk seg helt og holdent tilbake fra det offentlige liv. 

Han døde den 4. juli 2003 i en alder av 87 år.

## Filmografi (utvalg)
* 1947: *Le Destin s'amuse*
* 1949: *Les Vagabonds du rêve*
* 1951: *Coeur-sur-Mer*
* 1951: *Pas de vacances pour Monsieur le Maire*
* 1952: *Les Surprises d'une nuit de noces*
* 1952: *Un jour avec vous*
* 1953: *Rires de Paris*
* ?: *Saluti e baci*
* 1953: *[[French Cancan (film)|French Cancan]]* – regissør: Jean Renoir
* 1960: *Prisonniers de la brousse*

## Referanser


## Eksterne lenker
*
Giuseppe Bergomi

**Giuseppe Bergomi** (født 22. desember 1963 i Milano) er en tidligere italiensk fotballspiller som tilbrakte hele karrieren i Internazionale og var en nøkkelspiller på  i 1980- og 90-årene. Han omtales ofte som «Lo zio» («onkelen») på grunn av den imponerende barten han bar da han spilte i VM 1982 som 18-åring. Dermed virket han eldre enn han var, derav tilnavnet. Han betraktes som en av Italias beste forsvarsspillere gjennom alle tider. Han gikk også under betegnelsen «Il Capitano» («kapteinen»).

Bergomi debuterte for Inter sesongen 1980/81, 17 år gammel. De 19 sesongene han spilte for Inter ble ofte tiilbrakt i skyggen av AC Milan, og han vant ikke Serie A mer enn én gang, i 1989 (han vant UEFA-cupen tre ganger). Med landslaget vant Bergomi VM 1982, og han spilte også i verdensmesterskapene i 1986 og 1990, samt i EM 1988. Etter at han ble utvist i en EM-kvalifiseringskamp mot  i 1991, gikk det tre år før han igjen ble innkalt til tjeneste for *gli Azzurri*, men så fikk han en overraskende innkalling til VM 1998. Han la opp i 1999, 36 år gammel, etter å ha spilt 86 ganger for hjemlandet. I dag arbeider han som ekspertkommentator for satellittkanalen Sky Italia, og kommenterte Italias kamper i VM 2006 sammen med Fabio Caressa.

## Referanser


## Eksterne lenker
*
Tobias Hvaara

**Tobias Hvaara** (født 18. februar 1993) er en norsk vannskiutøver fra Larvik. Han er medlem av Kvelde Vannskiklubb. 

Han vant kongepokalen i 2011, 2012 og 2013.

## Medaljer i norske mesterskap

## Internasjonale meritter
* 2007: Skandinavisk mester i hopp og slalåm U14, sjetteplass i hopp Vannski-EM U14.
* 2008: Platina i Scandinavian Open Championship U17
False Creek Ferries

**False Creek Ferries** er et privat båttaxiselskap som opererer i Vancouver i Britisk Columbia i Canada. Selskapet har vært i drift siden 1982 og tilbyr taxitjenester for turister og pendlere i False Creek.

Stoppesteder:
*Granville Island
*Vancouver Aquatic Centre (ved Thurlow street)
*Maritime Museum
*Yaletown
*Stamp's Landing / Monks Restaurant 
*Spyglass
*Plaza of Nations ved BC Place Stadium
*Science World ved Main Street

## Eksterne lenker
*
Trapesoeder

**Trapesohedron** er fellesnavn på en serie tredimensjonale geometri-figurer, der en kubus representerer den enkleste formen, i den sammenheng kalt *trigonalt trapesohedron*. Alle figurene har det felles at overflaten er satt sammen av likeformede og like store elementer.

Enkelte av disse figurene fungerer som modell for beregninger omkring krystallinske former og –strukturer.
Sony Ericsson K800i

**Sony Ericsson K800i** er en mobiltelefon. 

Den har innebygget kamera på 3,2 megapiksler, og hadde den beste oppløsningen som var i Norge på den tiden (2006). Den har også en Xenon-blitz og et deksel over kameralinsa.
BC Place Stadium

**BC Place Stadium** er en av Canadas største idrettsarenaer. BC Place Stadium, som ble åpnet 19. juni 1983, ligger på nordsida av False Creek i Vancouver i Britisk Columbia i Canada. Den er hjemmebane til BC Lions som spiller i Canadian Football League og Vancouver Whitecaps FC i Major League Soccer. . Foruten idrettsarrangementer brukes arenaen til utstillinger og andre begivenheter. BC Place Stadium eies og drives av BC Pavilion Corporation (PavCo), et selskap eid av regjeringen i British Columbia-provinsen. I løpet av 2010–2011 ble det oppblåsbare taket forandret til et skyvbart tak av kabler, slik som Commerzbank-Arena har. Dette taket er verdens størte av den type.

Under Vinter-OL 2010 ble åpnings- og avslutningsseremonien avholdt her. For første gang i historien ble OL-flammen 12. februar 2010 tent innendørs av ishockeylegenden Wayne Gretzky nettopp her i BC Place Stadium.

Etter avslutningen av Paralympiske vinterlekene 2010 ble taket blåst ned for siste gang. I høsten 2011 ble arbeidet med det nye taket ferdig.

## Kapasitet
*  (total)
*  (ved Canadisk fotball)
*  (ved MLS-fotball)
*  (ved Fotball-VM for kvinner 2015)

## Eksterne lenker
*
The Smurfs: The Revenge of The Smurfs

**The Smurfs: The Revenge of The Smurfs** er et videospill utviklet av Infogrames og utgitt av Nintendo til Game Boy Advance i 2002. Det var en lengre og nyere versjon av The Smurfs til NES, SNES og Game Boy og andre plattformer på grunn av lengre nivåer, men også nye. Spillet inneholder også mange minispill og man kan bruke tallkoder til å fortsette der man sluttet sist.
## Referanser
Terrorangrepet i Bagdad 17. juni 2008

**Terrorangrepet i Bagdad 17. juni 2008** skjedde en bilbombe ble detonert i Bagdad, hovedstaden i Irak.

## Bakgrunn

I 2006 og 2007, var konflikten mellom forskjellige religiøse og politiske grupper i Irak på sitt verste, og Bagdad og andre irakiske byer ble da ofte rammet av ulike terrorangrep.

Mahdi-militsens opprør 2008 ble avsluttet 10. mai, med en våpenhvile-avtale mellom partene. Siden den dagen har det vært relativt rolig i Bagdad.

## Angrepet
En tidsinnstilt bilbombe gikk av på en buss-stopp i ettermiddags-rushet i Hurriya-området i Bagdad.

### Skader
Innledningsvis ble 11 meldt drept, men antallet drepte og sårede steg raskt til 51 døde og 75 sårede, noe som gjorde dette terrorangrepet til det dødeligste i hovedstaden på flere måneder. Dagen etter var antallet drepte økt til minst 63. Kvinner og barn var blant de drepte og sårede. Bomben satte fyr på så mange som 20 butikker i nærheten, og la en bygning på flere etasjer i grus, ifølge lokale sikkerhetskilder. Flere kjøretøy ble skadet i angrepet, og strømmen til området ble brutt.

### Gjerningsmenn
Ingen påtok seg ansvaret for angrepet umiddelbart etter angrepet. Tidligere har amerikanske talsmann lagt skyldet for store bilbombe-angrep i Bagdad på ekstreme sunnimuslimske arabiske grupper og al-Qaida-grupper.

Dagen etter angrepet uttalte amerikanske militære at de mistenkte at angrepet var utført av en «spesiell gruppe» ledet av Haydar Mehdi Khadum al-Fawadi, som var ettersøkt både av amerikanske og irakiske styrker i månedsvis. Gruppen er angivelig brutt ut fra Mahdi-hæren, som er ledet av Muqtada al-Sadr.

## Referanser
The Smurfs

***The Smurfs*** er et videospill utviklet av Infogrames og utgitt av Nintendo til Game Boy, NES, SNES og andre plattformer. Spillet ble utviklet i 1993 og utgitt i 1994.

## Handling
Gargamel har tenkt å kidnappe alle smurfene i smurfe-landsbyen, og de fire første ofrene ble Brainy Smurf, Jokey Smurf, Smurfette og en venn av dem. Nå er det opp til den sterke Smurfen å redde dem. Spilleren må komme seg gjennom forskjellige nivåer, som må fullføres innen en begrenset tid.

## Referanser
Prinsdal skole

**Prinsdal skole** er en offentlig barneskole i Søndre Nordstrand bydel i Oslo etablert i 1953. Skolen har totalt cirka 470 elever fordelt på tre klasser per trinn.

Prinsdal skolekorps ble etablert i 1955. Korpset vant Oslomesterskapet i korps 1995.

## Rektorer
* 2022-: Anne Roland (fra Toppåsen skole)
* 2022: Erik Magnussen (fung.)
* 2006-2022: Kjersti Vågmo

## Referanser


## Eksterne lenker
*
Sande torg

**Sande torg** er et torg i Sande i Holmestrand kommune, anlagt i 2004. Sande Torg er Sandes tusenårssted og er anlagt på den opprinnelige plassen foran jernbanestasjonsbygningen i Sande sentrum. Jernbanen ble lagt om, og det frigjorde denne plassen. Dette har bidratt til et åpent torg og sentrumsutvikling rundt dette. På torget er det en platting som brukes som scene og det er bygget amfi rundt dette. Videre er det opparbeidet bed, blomsterkasser og en liten vannfontene og ampler hengende fra lyktestolpene rundt torget.

## Referanser
Erland Kiøsterud

**Erland Kiøsterud** (født 1953) er en norsk forfatter. Hans roman *[[Jord!]]* kom ut 1977. Den ble senere ble filmatisert av Wam & Vennerød under tittelen *[[Hotel St. Pauli]]*.

Under samletittelen *Ingen skal høre min stemme og tale* ga han i perioden 1988–1996 ut en romansyklus bestående av tre hoveddeler, *Andros-elegien*, *Pasjonene* og *Minnetapet*, og omfattet totalt åtte romaner. Verket bygget dels på både *[[Bibelen]]* og *[[Orestien]].*

I romanen *[[Ved elvens munning]]* fra 2008 la han for første gang handlingen til fødebyen Drammen.

Kiøsterud mottok Gyldendals legat i 1986 og ble i 2005 tildelt Riksmålsforbundets litteraturpris for romanen *[[Det første arbeidet]]*. I 2012 fikk han Ypsilonprisen for romanen *Mimina*.

## Bibliografi
* 1973: *Sår som aldri gror*, Forlaget for flere
* 1977: *Jord!* (roman), Gyldendal
* 1977: *Fødsel* (roman), Gyldendal
* 1978: *Sett at jeg gikk baklengs inn i synsranden* (roman), Gyldendal
* 1983: *Jordens salt* (roman), Gyldendal
* 1986: *Marí* (roman), Gyldendal

* Romansyklusen «Ingen skal høre min stemme og tale»:
** 1988: *Andros-elegien 1:* *Det brente språket* (roman), Gyldendal
** 1989: *Andros-elegien 2: Dyret i stenen* (roman), Gyldendal
** 1990: *Andros-elegien 3: Lammet uten kropp* (roman), Gyldendal
** 1991: *Andros-elegien 4: Ved fjellets fot* (roman), Gyldendal
** 1992: *Pasjonene 1: Skomakerens sønn* (roman), Aschehoug
** 1993: *Pasjonene 2: Brødet (pietà)* (roman), Aschehoug
** 1994: *Pasjonene 3: For siste gang* (roman), Aschehoug
** 1995: *Minnetapet 1: Fort glem videre* (roman), Aschehoug

* 1996: *NIGREDO; og Etterord* (essays), Aschehoug
* 1999: *Den norske sangeren* (roman), Aschehoug
* 2002: *Måltidet i Bocca* (roman), Oktober
* 2005: *Det første arbeidet* (roman), Oktober
* 2008: *Ved elvens munning* (roman), Oktober
* 2009: *Det som lever* ISBN 978-82-495-0693-4
* 2012: *Mimina* (roman), Oktober
* 2013: *Stillhet og fortelling* (essays), Oktober
* 2015: *Christian og Magda-Marie 1: Henders verk* (roman), Oktober
* 2016: *Sulten og skjønnheten* (essays), Oktober
* 2018: *Christian og Magda-Marie 2: Åpenbaringen* (roman)
* 2019: *Stillhetens økologi* (essay)
* 2020: *Christian og Magda-Marie 3:* *De første ordene* (roman)
* 2023: *Fire norske sanger* (roman)
* 2023: *Skjønnhetens økologi* (essay)
* 2025: *Moralens økologi* (essay)
## Referanser


## Kilder
*Presentasjon av Erland Kiøsterud i Forfatterkatalogen på Forfattersentrums nettsider
*Presentasjon av Erland Kiøsterud på Oktober forlags nettsider

## Eksterne lenker
* Erland Kiøsteruds egne nettsider
Tēnōch

**Tēnōch** (født 1299?, død 1363? eller 1366?) var hersker for Mexica. Navnet hans kommer fra nahuatl som betyr stenfrukt (kaktusen *tuna*). Han skal være den som startet det aztekiske imperiet, men det finnes en del myter omkring hans person.

Tēnōch var aztekernes hersker gjennom det fjortende århundre ved aztekernes reise fra Aztlán til Tenochtitlan. Han var en respektert leder som ble valgt av eldrerådet. Tēnōch døde omtrent tyvefem år etter Tenochtitlans grunnleggelse. Nahuatl-sybolene fra navnet hans befinner seg i det meksikanske flagget, Tētl, stenen, og Nōchtli, kaktusen.
Arnt Grønbech

**Arnt Obsidian Grønbech** (født **Arnt Ove Grønbech**; 1977), kjent under artistnavnene **Obsidian C.** og **Obsidian Claw**, er en norsk gitarist og låtskriver.

Grønbech er medlem og gitarist i Keep of Kalessin. Han var med som konsertgitarist i black metal-bandet Satyricon fra 21. juni 2002 til sommeren 2007. Han har også spilt i bandene Bloodthorn og IX.

Han er medeier i plateselskapet Morningstar Records.

## Lyoness
I 2018 ble Grønbech navngitt av Lotteritilsynet som en sentral person i utbredelsen av nettverkskonseptet Lyoness i Norge. Dette skjedde i sammenheng med at selskapet var blitt funnet å være et ulovlig pyramidespill med påfølgende vedtak om å stanse alle virksomhet.

## Referanser


## Kilder
* Mic.no – Arnt O. Grønbech

## Eksterne lenker
*
Serga

**Serga** (russisk: Серга) er ei elv i Sverdlovsk oblast i Russland. Den er ei sideelv til Ufa, og er 113&nbsp;km lang, med et nedbørfelt på 2170&nbsp;km².

Elva er mye bruk av raftere, og renner gjennom Oleni Rutsji naturpark.

Byen Nizjnije Sergi ligger ved Serga.
Mexicos geografi

**Mexicos geografi** beskriver landområdene til de forente meksikanske stater. Totalt landområde er  hvor 2,5 % består av vann. Mexico består av i alt 31 delstater og 1 føderalt distrikt. Landet befinner seg på det nordamerikanske kontinentet og grenser til USA i nord og til Belize og Guatemala i syd. Nord-Mexico er preget av mye ørken mens det er svært fruktbart lengre syd. Syd for ørkenen befinner det fruktbare området Bajío seg. Dette strekker seg fra kyst til kyst mellom byene Guadalajara, León og Querétaro. Det sentrale høylandet lengre syd er preget av vulkaner. Her finner man Det transmeksikanske vulkanbeltet som strekker seg 900 kilometer fra vest mot øst i Mexico og som også populært kalles for «Sierra Nevada» på grunn av de snedekkede fjelltoppene. Blant de aller mest kjente vulkanene finner man Citlaltépetl og Popocatépetl. Lengre syd finner man store områder med tropisk regnskog.

## Politisk oppdeling
### Byer

*Se også: [[Liste over byer i Mexico]]*

Mexico 15 største byer (bykommuner) er (i rekkefølge etter folketall): Mexico by, Ecatepec de Morelos, Guadalajara, Puebla de Zaragoza, Ciudad Juárez, Tijuana, León de los Aldamas, Ciudad Nezahualcóyotl, Monterrey, Zapopan, Naucalpan, Chihuahua, Mérida, Guadalupe og San Luis Potosí.
«Stor-Mexico», også kalt for ZMCM, består blant annet av både Mexicos føderale distrikt, Ecatepec de Morelos, Ciudad Nezahualcóyotl og Naucalpan fra den overstående listen.

### Delstater
*Se også: [[Mexicos delstater]]*

Mexico er inndelt i 31 delstater: 
Aguascalientes, 
Baja California, 
Baja California Sur, 
Campeche, 
Chiapas, 
Chihuahua, 
Coahuila, 
Colima, 
Durango, 
Guanajuato, 
Guerrero, 
Hidalgo, 
Jalisco, 
México, 
Michoacán, 
Morelos, 
Nayarit, 
Nuevo León, 
Oaxaca, 
Puebla, 
Querétaro, 
Quintana Roo, 
San Luis Potosí, 
Sinaloa, 
Sonora, 
Tabasco, 
Tamaulipas, 
Tlaxcala, 
Veracruz, 
Yucatán og 
Zacatecas, samt Mexicos føderale distrikt.

### Kommuner
*Se også: [[Mexicos kommuner]]*

Mexico er inndelt i 2438 kommuner.

## Landformer

### Fjell
*Se også: [[Liste over fjell i Mexico]]*

De 10 høyeste fjellene er: Citlaltépetl (Pico de Orizaba), Popocatépetl, Iztaccíhuatl, Xinantécatl (Nevado de Toluca), Tliltépetl (Sierra Negra), Matlacuéyetl, Colimavulkanen, Chichimeco, Cofre de Perote og Tacaná.

### Daler
*Se også: [[Mexicos daler]]*

### Øyer

*Se også: [[Mexicos øyer]]*

Mexico har en god del små øyer i nær tilknytning til fastlandet. I tillegg er øyene Isla Guadalupe og Islas Revillagigedo underordnet meksikansk territorium.

### Havområder
Rundt Mexico finnes følgende havområder: Stillehavet, Californiabukten, Det karibiske hav og Mexicogolfen.

### Innsjøer

*Se også: [[Liste over innsjøer i Mexico]]*

Mexico har flere innsjøer. Blant de mest kjente finner man Chapalasjøen, Pátzcuaro-sjøen og Catemaco-sjøen.

### Elver

Se også ''Liste over elver i Mexico

Mexico har flere større elver. Den mest kjente er Rio Grande.

## Eksterne lenker
*
Geir Bratland

**Geir Bratland** (født 1970), også kjent under sine artistnavn **Gerlioz** og **Brat**, er en norsk musiker som spiller keyboard og synthesizer i Dimmu Borgir og God Seed.

Han var medlem av bandet Apoptygma Berzerk, og har også spilt med gruppene The Kovenant og Satyricon, hvor han spilte synthesizer på musikkalbumene *[[Nemesis Divina]]* og *[[Rebel Extravaganza]]*. I Apoptygma Berzerk har han deltatt på albumene *[[7 (Apoptygma Berzerk-album)|7]]*, *[[Welcome_to_Earth|Welcome To Earth]]*, *[[Harmonizer]]*, *[[You and Me Against the World]]* og Rocket Science.

I 2002 deltok han i den skandinaviske versjonen av *[[Temptation Island (Skandinavia)|Temptation Island]]*.

## Eksterne lenker
* 
* 
* 
* Geir Bratland hos MySpace
* Geir Bratland hos Apoptygma Berzerk
* Geir Bratland hos Satyricon
Lozva

**Lozva** (russisk: Лозьва) er ei elv i Sverdlovsk oblast i Russland. Den er elva Tavdas venstre tilløp, og er 637 kilometer lang med et nedbørfelt på .

Elva fryser over i månedsskiftet oktober/november og er frosset over til vårløsningen i månedsskiftet april/mai. De største sideelvene er Pynovka, Bolsjaja Jevva, Popil og Ivdel.

## Referanser
Richard Cabeza

**Richard Cabeza** også kalt **Daimon** er en svensk metalmusiker. Han har spilt bass for flere black/ og death metalband.

## Band han er, og har vært medlem i
*Dismember 
*Murder Squad
*Damnation 
*Unanimated 
*Born Of Fire 
*Carbonized 
*Dark Funeral, bassist i 2002 
*Satyricon, hvor han har spilt sesong bass
*General Surgery, hvor han nå er vokalist

## Kilder
*Satyricon-medlemmer
Tavda

**Tavda** kan vise til:

*Tavda (by) – en by i Sverdlovsk oblast i Russland
*Tavda (elv) – ei elv i Sverdlovsk oblast i Russland
Bodträskfors

**Bodträskfors** er et småsted i Boden kommune i Norrbottens län i landskapet Norrbotten i Sverige. I 2005 var Bodträskfors regnet som et tettsted, og hadde da 205 innbyggere, men i 2010 var innbyggertallet sunket under 200, som er grensen for å regnes som tettsted i Sverige.

## Referanser
Stian Eliassen

**Stian Lilleheil Eliassen** (født 1978) er en norsk programleder og radioprofil som de siste årene har jobbet i Radio Rock. Eliassen jobbet tidligere som programleder i NRK P3 og NRK mP3. I sin tid i NRK ledet han blant annet programmene *[[P3 Helg]]* (med konseptet *Sjef*) og *[[VG-Lista Topp 20 / Topp 40|VG-lista Topp 20 / Topp 40]]*. 

Han startet sin karriere i Radio 1 Kristiansund i 1992, og har vært å høre på blant annet Radio Hamar, 1 FM, The Voice og Radio 1 før han ble ansatt i NRK i 2007. I 2017 gikk han til en lederstilling i Radio Rock.

I tillegg til å være programleder har han produsert jingler for en lang rekke radiostasjoner i Norge, samt gjort lydarbeid og TV-/radioreklame for Cutting Edge Productions, HørHer Lydproduksjon og Vox Media.

I 2011 ble han tildelt Prix Radios Årets Radio-DJ-pris.

## Referanser